
A  N  U  N  Ț


Spitalul Universitar de Urgenţă Militar Central “Dr. Carol Davila” Bucureşti, organizează concurs, potrivit art. II din Legea nr. 166/2026 pentru modificarea art. 652 din Legea nr. 95/2006 privind reforma în domeniul sănătății, precum și pentru exceptarea de la prevederile alin. (1) al art. XXII din Legea nr. 141/2025 privind unele măsuri fiscal-bugetare, pentru ocuparea următorului post vacant, astfel:

· Medic primar, specialitatea anatomie patologică în cadrul Serviciului anatomie patologică– un post pe perioadă determinată – timp de lucru  - 6 ore/zi, 30 ore/săptămână

Condiţiile generale necesare ocupării posturilor vacante scoase la concurs, conform art.15 din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice aprobat prin H.G. nr.1336/2022:
- are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
- cunoaşte limba română, scris şi vorbit; 
- capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
 - stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 - îndeplinește condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
 - nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
- nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
- nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare pentru ocuparea postului vacant scos la concurs:
- Studii superioare absolvite cu diplomă de licență în domeniul medicină generală;
- Certificat de medic primar, în specialitatea anatomie patologică, eliberat de Ministerul Sănătății;
- Certificat de membru, cu avizul de liberă practica la zi – Colegiul Medicilor din România.
 
- Pentru înscrierea la concurs candidaţii vor prezenta:
 1. FORMULAR DE ÎNSCRIERE LA CONCURS  (conform modelului anexat);
 2. COPIA DE PE DIPLOMA DE LICENȚĂ ȘI CERTIFICATUL DE MEDIC PRIMAR (însoțit de suplimentul la diplomă) pentru medici, medici stomatologi, farmaciști și, respectiv adeverință de confirmare în gradul profesional pentru biologi, biochimiști sau chimiști;
 3. COPIE A CERTIFICATULUI DE MEMBRU al organizației profesionale cu viza pe anul în curs;
 4. DOVADA/ÎNSCRISUL din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare, ori cele de la art. 39 ali. (1) lit. c) sau d) din Legea nr. 460/2003 privind exercitarea profesiunilor de biochimist, biolog și chimist, înființarea, organizarea și funcționarea Ordinului Biochimiștilor, Biologilor și Chimiștilor în sistemul sanitar din România;
 5. ACTE DOVEDITOARE pentru calcularea punctajului prevăzut în anexa nr. 3 la ordin;
 6. CERTIFICAT DE CAZIER JUDICIAR - în original sau o declaraţie pe propria răspundere privind antecedentele penale (model declarație). În acest caz, candidatul declarat admis la selecţia dosarelor are obligaţia de a completa dosarul de concurs cu certificatul de cazier judiciar în original, anterior datei de susținere probei scrise și/sau probei practice.
 7. CERTIFICAT DE INTEGRITATE COMPORTAMENTALĂ – în original, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
  8. ADEVERINŢĂ MEDICALĂ – în original, care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;
  9. COPIA ACTULUI DE IDENTITATE sau orice alt document care atestă identitatea, potrivit legii, aflate în termen de valabilitate;
 10. COPIA CERTIFICATULUI DE CĂSĂTORIE sau a altui document prin care s-a realizat schimbarea de nume, după caz;
 11. CURRICULUM VITAE, model comun european;
 12. DECLARAŢIE referitoare la acordul candidatului privind verificarea în vederea obţinerii autorizaţiei de acces la informaţii clasificate sau a certificatului de securitate (conform modelului anexat);
 13. Dosar cu şină.
  	Documentele prevăzute la litera d) și f) sunt valabile 3 luni și se depun la dosar în termen de valabilitate.

Copiile de pe actele prevăzute la punctele 2, 3, 9, 10 precum şi copia certificatului de încadrare într-un grad de handicap prevăzut la punctul 8 se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
[bookmark: _Hlk132882677]Dosarele pentru înscrierea la concurs se vor prezenta la sediul S.U.U.M.C. “Dr. Carol Davila”
(Zona Containere –Anatomie patologică, telefon 021.319.30.51 – 60, interior 5212) . 
în perioada 21.10.2026 – 27.10.2026, între orele 07:30 – 11:30;
În vederea atribuirii codului numeric pentru identificare, candidații depun dosarele de concurs la compartimentul Documente Clasificate (Zona Containere) 

NU se mai primesc dosare pentru înscriere după data 27.10.2026, ora 11:30.


NU SE ADMITE COMPLETAREA DOSARULUI DE CONCURS DUPĂ DEPUNEREA ACESTUIA, CU EXCEPŢIA DEPUNERII ULTERIOARE A CAZIERULUI JUDICIAR, în original, CARE VA FI PREZENTAT LA PRIMA PROBĂ DE CONCURS


Concursul constă în următoarele etape:
- selecţia dosarelor de înscriere la concurs;
- proba scrisă;
- proba clinică/probă practică.
Se pot prezenta la următoarea etapă/probă numai candidaţii declaraţi admişi la etapa/proba precedentă. Ocuparea posturilor se va face în ordinea descrescătoare a punctajelor finale obţinute de candidaţii declaraţi admişi la finalul concursului. 
Probele de concurs se vor desfăşura la Spitalul Universitar de Urgență Militar Central „Dr. Carol Davila”, București, astfel:
- proba scrisă în data de 09.11.2026, ora 09:00
- proba clinică/practică în data de 16.11.2026, ora 09:00
	

CALENDARUL de desfăşurare a concursului organizat pentru ocuparea a unui post pe perioadă determinată de medic primar, specialitatea anatomie patologică
	- Perioada, data-limită şi ora de depunere a dosarelor de înscriere la concurs
	21.10-27.10.2026, 
în intervalul orar 07:30-11:30

	- Data de selecţie a dosarelor de înscriere 
	28.10.2026 ora 09:00

	- Data afişării rezultatului selecţiei dosarelor de înscriere 
	29.10.2026

	- Data de depunere a contestaţiilor privind selecţia dosarelor de înscriere 
	30.10.2026

	- Data soluționării contestaţiilor privind selecţia dosarelor de înscriere 
	03.11.2026

	- Data afişării rezultatului contestaţiilor privind selecţia dosarelor de înscriere
	04.11.2026

	- Data probei scrise
	09.11.2026 ora 09:00

	- Data afişării rezultatului probei scrise
	10.11.2026

	- Data de depunere a contestaţiilor privind proba scrisă
	11.11.2026

	- Data soluționării contestaţiilor privind proba scrisă
	12.11.2026

	- Data afişării rezultatului contestaţiilor privind proba scrisă
	13.11.2026

	- Data probă clinică/probă practică
	16.11.2026 ora 09:00

	- Data afişării rezultatului probei clinice/practice
	17.11.2026

	- Data de depunere a contestaţiilor privind proba clinică/ practică
	18.11.2026

	- Data soluționării rezultatului contestaţiilor privind proba clinică/ practică
	19.11.2026

	- Data afişării rezultatului final
	                        20.11.2026


	Menționăm faptul că datele prezentate mai sus sunt orientative.

[bookmark: _Hlk236738616]BIBLIOGRAFIA și TEMATICA pentru concursul organizat pentru ocuparea a unui post pe perioadă determinată de medic primar, specialitatea anatomie patologică

BIBLIOGRAFIA:
1. Antonescu Dinu M, Pop Diana Mihaela - Elemente de osteologie articulară, Ed. Teora 2000
2. Arsene Dorel - Neuropatologia, Ed. Didactică și Pedagogică, Buc., 2002
3. Așchie Mariana - Limfoame maligne nehodgkiniene gastrointestinale, Ed. Muntenia&Leda, 2001
4. Carp Nicolae, Arsene D., Dănăilă L. - Atlas de patologie chirurgicală a creierului, Ed. Moonfall Press, Buc., 2000
5. Chira C-tin - Gastroenterologie clinică și endoscopică, Ed. Art Print, Buc., 1998
6. Cotran, Kumar, Robbins - Pathologic Basis of Disease, ediția a 6-a, Saunders W.B., 1999
7. Curran R.C., J. Crocker - Curran’s Atlas of Histopathology, ed. a 4-a, Ed. Harvey Miller Publishers Oxford University Press, 2000
8. Florescu Maria, Cernea N., Simionescu C. - Endometrul, Ed. Medicală Buc., 1998
9. Hălălău F., Ardeleanu C. - Anatomie patologică vol. I, Ed. Medicală, 2002
10. Rosai Juan - Ackerman’s Surgical Pathology, Ed. Mosby, 1996
11. Rubin E., Farber J. - Pathology, ed. a 3-a, Lippincott Raven, 1999
12. Sajin M. - Atlas de citohistologie în patologia colului uterin, Ed. Ex Ponto, C-ța, 1999
13. Sajin M. - Anatomie patologică macroscopică, Ed. Cerna, Buc., 2001
14. Sajin M. - Curs de anatomie patologică, Ed. Cerna, Buc., 1999
15. Stăniceanu F. - Histopatologie practică, Ed. Cerna, Buc., 1999
16. Sternberg S.S. - Diagnostic Surgical Pathology, ed. a 3-a, Ed. Lippincott Williams&Wilkins, 1999
17. Stevens L.J. - Pathology, ed. a 2-a, Mosby, 2000
18. Stolnicu S., Imre E., Jung J., Postelnicu C. - Compendiu de patologie mamară, Ed. Mureșul, 2000
19. Zaharia M., Dimitrie Pelinescu Onciul - Afecțiunile genitale cu virusul papiloma uman, Ed. Diasfera 2002

I. PROBA SCRISĂ
1. Tulburări circulatorii (6,7,9,11,14,15,17)
2. Leziuni celulare reversibile; degenerarea hidropică; steatoza (6,7,9,11,14,15,17)
3. Leziuni tisulare determinate de acumulări proteice: hialinoza; amiloidoza (6,7,9,11,14,15,17)
4. Forme anatomo-patologice ale inflamației acute exudative (6,7,9,11,14,15,17)
5. Morfologia inflamației tuberculoase (6,7,9,11,14,15,17)
6. Procese de vindecare: regenerarea și repararea conjunctivă (6,7,9,11,14,15,17)
7. Imunopatologia: aspectele morfologice ale reacțiilor de hipersensibilizare (tip I, II, IV) și ale bolilor autoimune (6,11)
8. Morfologia tumorilor benigne (1,6,7,9,10,11,14,15,16,17)
9. Morfologia tumorilor maligne (1,6,7,9,10,11,14,15,16,17)
10. Morfologia reumatismului (6,7,9,10,11,14,15,16,17)
11. Morfologia endocarditelor (6,7,10,11,14,15,16,17)
12. Morfologia cardiopatiei ischemice (6,7,10,11,14,15,16,17)
13. Morfologia aterosclerozei (6,7,10,11,14,15,16,17)
14. Morfologia arteritelor și flebitelor (6,7,10,11,14,15,16,17)
15. Morfologia pneumopatiilor acute (6,7,10,11,14,15,16,17)
16. Morfologia tuberculozei (6,7,10,11,14,15,16,17)
17. Tumori bronho-pulmonare (6,7,10,11,14,15,16,17)
18. Gastritele (5,6,7,10,11,14,15,16,17)
19. Ulcerul peptic cronic (5,6,7,10,11,14,15,16,17)
20. Cancerul gastric (5,6,7,10,11,14,15,16,17)
21. Enterocolite acute și cronice (5,6,7,10,11,14,15,16,17)
22. Tumori intestinale (5,6,7,10,11,14,15,16,17)
23. Hepatite acute și cronice (6,7,10,11,14,15,16,17)
24. Ciroze hepatice (6,7,10,11,14,15,16,17)
25. Colecistite (6,7,10,11,14,15,16,17)
26. Tumorile ficatului și căilor biliare (6,7,10,11,14,15,16,17)
27. Leucemii acute și cronice (6,7,10,11,14,15,16,17)
28. Modificări reactive și inflamatorii în ganglionul limfatic (3,6,7,10,11,14,15,16,17)
29. Limfoame maligne non-Hodgkin și boala Hodgkin (3,6,7,10,11,14,15,16,17)
30. Nefropatii glomerulare, tubulo-interstițiale și vasculare (6,7,10,11,14,15,16,17)
31. Tuberculoza urogenitală (6,7,10,11,14,15,16,17)
32. Tumorile prostatei (6,7,10,11,14,15,16,17)
33. Tumorile renale și ale căilor urinare (6,7,10,11,14,15,16,17)
34. Leziunile dishormonale ale endometrului (6,7,8,10,11,14,15,16,17)
35. Leziunile precanceroase și carcinomul de col uterin (6,7,8,10,11,14,15,16,17,19)
36. Tumorile corpului uterin (6,7,8,10,11,14,15,16,17,19)
37. Tumorile ovarului (6,7,10,11,14,15,17)
38. Tumorile glandei mamare (6,7,10,11,14,15,16,17,18)
39. Mastoza fibrochistică (6,7,10,11,14,15,16,17,18)
40. Gușile (6,7,10,11,14,15,16,17)
41. Tiroidite (6,7,10,11,14,15,16,17)
42. Cancerul tiroidian (6,7,10,11,14,15,16,17)
43. Meningite (2,4,6,7,10,11,14,15,16,17)
44. Leziuni vasculare ale S.N.C. (2,4,6,7,10,11,14,15,16,17)
45. Citologia cervico-vaginală (6,10,11,12,16,17,19)
46. Citologia aparatului respirator (6,10,11,16,17)
47. Citologia glandei mamare (secreții și puncție aspirație) (6,10,11,16,17)
48. Citologia prin puncție aspirație a glandei tiroide (6,10,11,16,17)
49. Citologia revărsatelor seroase: peritoneale și pleurale (6,10,11,16,17)
50. Modificările morfologice în SIDA (6,7,10,11,14,15,16,17)

II. PROBA PRACTICĂ
Diagnostic histopatologic din tematica dată pentru lucrarea scrisă (două preparate histopatologice), cu excepția subiectelor 45 – 50.

